वर्षौंको राजनीतिक संघर्षपछि जनताले आफूले गठन गरेको संविधानसभाबाट संविधान जारी गर्दा त्यसलाई अस्वीकार गर्दै विदेशीको इसारामा संविधान जलाउने, तराई–मधेसमा आन्दोलनको नाममा हत्या हिंसा मच्चाउने, जनताको जनजीवन तहसनहस बनाउने, नेपालका सीमामा धर्ना दिए जस्तो गरेर आफ्ने देश र देशवासीमाथि विदेशीलाई नाकाबन्दी गर्न सघाउने, दैनिक उपभोग्य वस्तुको हाहाकार उत्पन्न गर्ने, औषधिजस्तो जीवनजन्य औषधि रोकेर नेपालीलाई अकालमै मृत्यु वरण गर्न बाध्य पार्ने जस्ता जघन्य अपराधकर्म गरेकाहरूलाई दसै“मा उपहार दिए जसरी सरकारले मुद्दा फिर्ता लिन खोजेको छ । सरकारको यो कार्यको जति निन्दा गरे पनि कम छ । योभन्दा जनघाती सरकार अरु हुनै सक्दैन । तै पनि देशको स्वाधीनता, सार्वभौमिकता विदेशीका अगाडि लगेर बुझाउने यस्तो सरकारलाई जनताले खेप्नै परेको छ ।
